laion/Wikipedia-Exotic huggingface dataset:
ქამანდარ მაჯიდოვი

ქამანდარ ბაფალიევის (ბაფალი ოღლი) მაჯიდოვი (ბელარ. Камандар Бафаліевіч (Бафалы аглы) Маджыдаў, აზერ. Kamandar Məcidov; დ. 17 ოქტომბერი, 1961, სოფელი ამამლო, დმანისის რაიონი, საქართველოს სსრ, რესპუბლიკა) — საბჭოთა და ბელორუსიის ბერძნულ-რომაული ჭიდაობის ოლიმპიური ჩემპიონი. საბჭოთა კავშირის სპორტის დამსახურებული ოსტატი (1984) რესპუბლიკა ბელორუსის დამსახურებული მწვრთნელი (2011). ეროვნებით აზერბაიჯანელი. ქამანდარ მაჯიდოვი დაიბადა საქართველოში, სადაც 1973 წლიდან დაიწყო ჭიდაობა, 1975 წელს 8 კლასის დამთავრების შემდეგ იგი გადავიდა ბაქოში და ჩაირიცხა სპორტინტერნატში. 1982 წელს გადავიდა საცხოვრებლად მინსკში. 1983 წელს იგი სსრკ-ს ჩემპიონატის პრიზიორი და სსრკ-ს ახალგაზრდული ჩემპიონატის გამარჯვებული გახდა. იგი მოხვდა საბჭოთა კავშირის ნაკრებში და განწესდა ევროპის ჩემპიონატზე, სადაცა გაიმარჯვა. ფინალში ჭიდაობა მოუწია ჟივკო ვანგელოვთან (ბულგარეთი), რომელშიც გამარჯვება მოიპოვა ქულებით, ანგარიშით 6-2 და ოლიმპიური ჩემპიონი გახდა. 1992 წელს ოლიმპიურ თამაშებზე არ იქნა განწესებული, არც 1994 წელს და ამავე წელს მან დაასრულა თავისი სპორტული კარიერა. 1994 წელს იგი გახდა ბელორუსიის მთავარი მწვრთნელი და იმავდროულად დაბრუნდა დიდ სპორტში, გამოვიდა ევროპის ჩემპიონატზე და ოლიმპიურ თამაშებზე. 1996 წელს ატლანტაში ზაფხულის ოლიმპიურ თამაშებზე ჭიდაობდა ბელორუსიის სახელით 68 კილოგრამამდე წონით კატეგორიაში. მოიპოვა სამი გამარჯვება და ორში დამარცხდა, გავიდა მეოთხე ადგილზე. გამოვიდა საკავშირო ნებაყოფილობითი ფიზკულტურულ-სპორტული საზოგადოების (სნფსს) პროფკავშირების სახელით (მინსკი). დაამთავრა ბელორუსიის სახელმწიფო უნივერსიტეტის იურიდიული ფაკულტეტი (1989). ხალხთაშორისი მეგობრობის ორდენის კავალერი (1988). 1998 წელს მოხსნილ იქნა ბელორუსიის ნაკრების მწვრთნელის თანამდებობიდან, 1999-2000 წლებში — ყაზახეთის ნაკრების მთავარი მწვრთნელი, 2000-2003 წლებში — კვლავ ბელარუსის ნაკრების მწვრთნელი, 2003 წლიდან მცირე ხნის განმავლობაში წვრთნიდა საბერძნეთის ნაკრებს, 2004 წელს კი — თურქეთის ნაკრებს. 2005 წლიდან — დოცენტი ბელორუსიის სახელმწიფო უნივერსიტეტის ფიზიკური აღზრდის კათედრაზე, ბელორუსიის ნაკრების ასისტენტი და მწვრთნელი. ქამანდარ მაჯიდოვის პროფილი დაარქივებული 2020-04-17 საიტზე Wayback Machine. Sports-Reference-ზე ↑ International Federation of Associated Wrestling Styles. დაარქივებულია ორიგინალიდან — 2013-10-23. ციტირების თარიღი: 2017-09-15. ↑ Играющий тренер
გაეროს უშიშროების საბჭოს რეზოლუცია 901

გაეროს უშიშროების საბჭოს რეზოლუცია 901 მიიღეს ერთხმად 1994 წლის 4 მარტს. უშიშროების საბჭომ, წინა 849 (1993), 854 (1993), 858 (1993), 876 (1993), 881 (1993) და 892 (1993) და 896 (1994) რეზოლუციის დამტკიცებით, გადაავადა გაეროს დამკვირვებელთა მისიის მანდატი საქართველოში (UNOMIG) 1994 წლის 31 მარტამდე. საბჭომ ასევე აღნიშნა, რომ 1994 წლის 22-24 თებერვლის ჟენევის მოლაპარაკებების შემდეგ, რომელიც გაიმართა ქართულ და აფხაზურ მხარეებს შორის, 1994 წლის 7 მარტს, ნიუ-იორკში გაიმართება მორიგი მოლაპარაკებების რაუნდი. საბჭომ, ორივე მხარეს მოუწოდა მაქსიმალურ პროგრესს მიაღწიონ, რომ საბჭომ განიხილოს აფხაზეთში სამშვიდობო ძალების შექმნას. გენერალურ მდივანს, ბუტროს ბუტროს-გალის მოეთხოვა 1994 წლის 21 მარტსთვის მოემზადა საბჭოსთვის მოხსენება, მოლაპარაკებებისა და სიტუაციის განვითარების შესახებ. სოხუმის დაცემა გაეროს მისია საქართველოში გაეროს უშიშროების საბჭოს რეზოლუციები აფხაზეთის შესახებ აფხაზეთის ომი რეზოლუციის ტექსტი undocs.org-ზე ↑ United Nations, Dept. of Public Information (1996). The Blue helmets: a review of United Nations peace-keeping, 3rd, United Nations, Dept. of Public Information, გვ. 576. ISBN 978-92-1-100611-7.
ჯულია უარდ ჰოუი

ჯულია უარდ ჰოუი (დ.27 მაისი, 1819 — გ. 17 ოქტომბერი, 1910) — ამერიკელი სოციალური აქტივისტი, აბოლიციონისტი და პოეტი. მან დაწერა არაერთი წიგნი და პოეზიის ნამუშევრები. მისი პირველი წიგნი იყო პოეზიის ანონიმური ნამუშევარი, რომელიც გამოქვეყნდა 1854 წელს, სახელწოდებით ვნება-ყვავილები. 1861 წლის ნოემბერში მან დაწერა სიმღერა რესპუბლიკის ბრძოლის ჰიმნი. ჰოუი ასევე ფოკუსირებული იყო ქალთა საარჩევნო უფლებებზე და პაციფიზმზე. ჰოუი დაიბადა ნიუ-იორკში და გარდაიცვალა პნევმონიისგან 90 წლის ასაკში როდ-აილენდში. Clifford, Deborah Pickman. Mine Eyes Have Seen the Glory: A Biography of Julia Ward Howe. Boston: Little, Brown and Co., 1978. Richards, Laura Elizabeth. Julia Ward Howe, 1819–1910. Boston: Houghton Mifflin, 1916. 2 vol. Sketches of representative women of New England. Boston: New England Historical Pub. Co., 1904. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 IMSLP — 2006. <a href="https://wikidata.org/wiki/Track:Q523660"></a> ↑ 5.0 5.1 FemBio database <a href="https://wikidata.org/wiki/Track:Q61356138"></a> ↑ 6.0 6.1 GeneaStar <a href="https://wikidata.org/wiki/Track:Q98769076"></a><a href="https://wikidata.org/wiki/Track:Q3100478"></a> ↑ 7.0 7.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ Mormon Literature & Creative Arts <a href="https://wikidata.org/wiki/Track:Q6912637"></a> ↑ Discogs — 2000. <a href="https://wikidata.org/wiki/Track:Q504063"></a> ↑ Find a Grave — 1996. <a href="https://wikidata.org/wiki/Track:Q63056"></a> ↑ Mainiero L., Faust L. L. American Women Writers: A Critical Reference Guide from Colonial Times to the Present — 1979. <a href="https://wikidata.org/wiki/Track:Q106787730"></a> ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a> ↑ https://www.womenofthehall.org/inductee/julia-ward-howe/ ↑ Blain V., Grundy I., Clements P. The Feminist Companion to Literature in English: Women Writers from the Middle Ages to the Present — 1990. — P. 899. <a href="https://wikidata.org/wiki/Track:Q47119734"></a><a href="https://wikidata.org/wiki/Track:Q18328141"></a><a href="https://wikidata.org/wiki/Track:Q47119724"></a><a href="https://wikidata.org/wiki/Track:Q47119715"></a> ↑ Gary Williams, Hungry Heart: The Literary Emergence of Julia Ward Howe (Amherst: University of Massachusetts Press, 1999), p. 1 ↑ Albert A. Nofi, The Civil War Treasury (New York: Castle Books, 2006), p. 193 ↑ Notable American Women, 1607-1950: A Biographical Dictionary, Volume 1, eds. Edward T. James; Janet Wilson James; Paul S. Boyer, (Cambridge, MA: Belknap Press of Harvard University Press, 1971), p. 229
რიზა ქოჯაოღლუ

რიზა ქოჯაოღლუ (თურქ. Rıza Kocaoğlu, დ. 1979) — თურქი მსახიობი. დაიბადა და გაიზარდა იზმირში. 2001 წლის შემდეგ მუშაობს კინოში. მონაწილეობა მიიღო 2016-2017 წლის თურქულ სერიალში „შიგნით“, დავუთის როლში. ↑ Rıza Kocaoğlu kimdir? Turkish. MİLLİYET HABER - TÜRKİYE'NİN HABER SİTESİ (27 July 2016). ციტირების თარიღი: 30 July 2016.
ჰალიმა იაკობი

ჰალიმა იაკობი (ინგლ. Halimah binti Yacob; დ. 23 აგვისტო, 1954, სინგაპური) — პოლიტიკოსი და პირველი ქალი პრეზიდენტი სინგაპურის ისტორიაში 2017 წლის 14 სექტემბრიდან 2023 წლის 14 სექტემბრამდე. ვიკისაწყობში არის გვერდი თემაზე: ჰალიმა იაკობი Mdm Halimah Yacob დაარქივებული 2016-04-13 საიტზე Wayback Machine. at parliament.gov.sg ჰალიმა იაკობი Facebook-ზე http://www.jrtc.org.sg/ ოფიციალური საიტი
ჯადოქრები (ფილმი)

ჯადოქრები (ინგლ. Wizards) — 1997 წლის პოსტაპოკალიპტური სამეცნიერო ფანტასტიკის ჟანრის ანიმაციური ფილმი, რომლის რეჟისორი და პროდიუსერია რალფ ბაკში. ფილმში მოქმედება ვითარდება პოსტაპოკალიპტურ სამყაროში, ბირთვული ომიდან 2 მილიონი წლის შემდეგ, სადაც დედამიწაზე დათარეშობენ მუტანტები, ხოლო ადამინები, რომლებმაც დაივიწყეს წარსულის ტექნოლოგიები იქცნენ გნომებად, ელფებად და ფერიებად. ჯადოქრები ბაკშის მიერ გადაღებული პირველი ფენტეზია, რომელიც ადრე ცნობილი იყო ურბანული ფილმების გადაღებით. ფილის ბიუჯეტმა შეადგინა 2 მილიონი აშშ დოლარი, ხოლო შემოსავალმა — 9 მილიონი. „ჯადოქრები“ — კინოფილმების ინტერნეტ-მონაცემთა ბაზა (ინგლისური) „ჯადოქრები“ — TCM-ის მონაცემთა ბაზაში „ჯადოქრები“ — ანიმაციური ფილმების მონაცემთა დიდ ბაზაში „ჯადოქრები“ — Allmovie-ზე „ჯადოქრები“ — Box Office Mojo-ზე „ჯადოქრები“ — Rotten Tomatoes ↑ Variety.com ↑ Wizards (A). British Board of Film Classification (8 მარტი, 1977). ციტირების თარიღი: September 21, 2016. ↑ Aubrey Solomon, Twentieth Century Fox: A Corporate and Financial History, Scarecrow Press, 1989 p258
დაწყევლილი ველი

დაწყევლილი ველი (ინგლ. Damnation Alley) — 1997 წლის პოსტაპოკალიპტური ფილმი, გადაღებული ჯეკ სმაიტის მიერ, რომელიც დაფუძნებულია როჯერ ჟელიაზნის ამავე სახელწოდების რომანზე. ფილმის საუნდტრეკი შექმნა ჯერი გოლდსმითმა, ხოლო ოპერატორია ჰარი სტრედლინგ უმცროსი. ფილმში მოქმედება ვითარდება მესამე მსოფლიო ომის შემდეგ, სადაც რადიაციის ზეგავლენით ცოცხალმა ორგანიზმებმა განიცადეს მუტაცია. დედამიწის ატმოსფერო გარემოცულია მუდმივი ქარიშხლებით, რაც აფერხებს საჰაერო ფრენების განხორცილებას. ფილმი დადებითად შეაფასეს კრიტიკოსებმა, თუმცა კომერციულად წარუმატებელი აღმოჩნდა; მისმა ბიუჯეტმა 8 მილიონი აშშ დოლარი შეადგინა, ხოლო შემოსავალმა — 4 მილიონი დოლარი. „დაწყევლილი ველი“ — კინოფილმების ინტერნეტ-მონაცემთა ბაზა (ინგლისური) „დაწყევლილი ველი“ — TCM-ის მონაცემთა ბაზაში „დაწყევლილი ველი“ — Allmovie-ზე „დაწყევლილი ველი“ — Rotten Tomatoes ↑ DAMNATION ALLEY (A). 20th Century Fox Film Co. Ltd.. British Board of Film Classification (18 იანვარი, 1978). ციტირების თარიღი: 18 აგვისტო, 2013. ↑ Aubrey Solomon, Twentieth Century Fox: A Corporate and Financial History, Scarecrow Press, 1989 p258 ↑ Solomon p 233. Please note figures are rentals not total gross.
ეზოსმოძღვარი

ეზოსმოძღვარი — მეფის სასახლის, სამეურნეო-საფინანსო უწყების გამგებელი ძველი წელთააღრიცხვით უკანასკნელი და ახალი წელთააღრიცხვით პირველი საუკუნეების საქართველოში. დამოწმებულია არმაზის ბილინგვის არამეულ ტექსტში, სადაც ეზოსმოძღვარი „ძლევამოსილად“ იწოდება. ამ ორენოვანი წარწერის ბერძნულ ტექსტში მას შეესატყვისება „ეპიტროპოსი“, რომელიც თავის მხრივ სახლის მმართველს — პროკურატორს ნიშნავდა ძვ. რომში. არმაზის ბილინგვიდან ჩანს, რომ ეზოსმოძღვარის თანამდებობა მემკვიდრეობითი იყო. ვახუშტი ბატონიშვილი ეზოსმოძღვარს უძველესი პერიოდის საქართველოს სახელმწიფოებრივი წყობილების მნიშვნელოვან მოხელედ წარმოგვიდგენს. ვახუშტის სიტყვით, ეზოსმოძღვარი „ჴელისა იყო: ყოველნი საგანგიონი, მეფისა ხარჯნი და წარსაგებელნი, წესნი და რიგნი დარბაზისა, მეფის ტაბლისა და სანოვაგისა, ანუ სხუათა“. არმაზის ორენოვანი წარწერის, ვახუშტის ცნობისა და სხვა მონაცემების მიხედვით, ეზოსმოძღვარი აერთიანებდა სამხედრო, ფინანსურ და სხვაგვარ ადმინისტრაციულ ფუნქციებს. თამარის მეორე ისტორიაში მოხსენიებულია ბასილი ეზოსმოძღვარი, რომელიც საეკლესიო მოღვაწე ჩანს. საქართველოს ისტორიის ნარკვევები, ტ. 1, თბ., 1970, გვ. 646-648; ყაუხჩიშვილი ს., არმაზში აღმოჩენილი ბერძნული წარწერები, „საქართველოს სსრ მეცნიერებათა აკადემიი მოამბე“, 1941, № 1—2; წერეთელი გ., არმაზის ბილინგვა, „ენიმკის მოამბე“, 1942, ტ. 13; Шанидзе А. Г., Данные греческо-пехлевийской билингвы из Армази для истории термина ეზოსმოძღვარი эзосмодзгвари в древнегрузинском, იქვე; სურგულაძე ი., ქართული საბჭოთა ენციკლოპედია, ტ. 4, თბ., 1979. — გვ. 47. ↑ ვახუშტი, აღწერა სამეფოსა საქართველოსა, წგნ.: ქართლის ცხოვრება, ს. ყაუხჩიშვილის გამოცემა, ტ. 4, თბ., 1973, გვ. 22
ბოსნიის ოსმალო გუბერნატორების სია

ამ სტატიაში წარმოდგენილია ბოსნიის ოსმალო გუბერნატორების (ფაშების) სია.
Golden Feelings

Golden Feelings — ამერიკელი ალტერნატიული როკ-მუსიკოს ბეკის სადებიუტო სტუდიური ალბომი, რომელიც გამოვიდა 1993 წელს, ლეიბლზე Sonic Enemy. მასში წარმოდგენილია ანტი-ფოლკური ჟანრის მუსიკა. ჩანაწერი თავდაპირველად ვრცელდებოდა შეზღუდული რაოდენობით გამოცემულ აუდიოკასეტებზე. მისი რემასტერი 1999 წელს გამოვიდა. ბეკი უკმაყოფილო იყო, რომ ლეიბლმა ეს ვერსია მისი ნებართვის გარეშე გამოსცა, ამიტომ Sonic Enemy-მ დისკების დარჩენილი პარტია გაყიდვიდან ამოიღო. CD ვერსიის სულ 2000 ასლი მომზადდა, რის გამოც იგი, ისევე, როგორც კასეტა, იშვიათობას წარმოადგენს. AllMusic-ის აღწერით, ალბომი არის „მეტად საინტერესო, გასართობი და იუმორით სავსე დოკუმენტი, რომელიც ადასტურებს, რომ დასაწყისიდანვე ბეკის მთავარ ოინს წარმოადგენდა ექსპერიმენტები.“ ყველა სიმღერის ავტორი — ბეკი. Discogs-ზე ↑ 1.0 1.1 Golden Feelings AllMusic-ზე ↑ Bauer, Brian. Beck: This one will test ya!, golden feelings, ebay. En.allexperts.com (2008-11-24). ციტირების თარიღი: 2012-02-18. ↑ The Winds of Change. SonicEnemy.com. დაარქივებულია ორიგინალიდან — 2000-09-18. ციტირების თარიღი: 2012-02-18. ↑ Disco Quebrado - Beck Discography - Golden Feelings. Whiskeyclone.net. დაარქივებულია ორიგინალიდან — 2012-02-16. ციტირების თარიღი: 2012-02-18.
ბიჭი და მისი ძაღლი (1975 წლის ფილმი)

„ბიჭი და მისი ძაღლი“ (ინგლ. A Boy and His Dog) — 1975 წლის ამერიკული სამეცნიერო ფანტასტიკური ფილმი, რომელშიც მონაწილეობენ მსახიობები: დონ ჯონსონი, სუზან ბენტონი, ელვი მური და ჯეისონ რობარდსი. ფილმს აშშ-ში დისტრიბუცია გაუწია LQ/JAF Productions-მა, ხოლო დიდ ბრიტანეთში — Anglo-EMI Film Distributors-მა. ფილმი დაფუძნებულია ჰარლან ელისონის ამავე სახელწოდების რომანზე. სიუჟეტი მიმდინარეობს ბირთვული ომის შემდგომ, 2024 წელს. ფილმის მთავარი გმირები არიან 18 წლის ვიკი და მისი ძაღლი ბლადი, რომლებიც მოგზაურობენ პოსტაპოკალიპტურ აშშ-ის უდაბნოში, სამხრეთ დასავლეთ ტერიტორიაზე, სადაც დათარეშობენ მარადიორები, ჭკუიდან შეშლილი რობოტები და მუტანტები. ფილმმა მიიღო მაღალი შეფასებები კრიტიკოსებისგან. მიმოხილვების აგრეგატორ საიტ Rotten Tomatoes-ზე ფლობს 75 %-ს 32 მიმოხილვაზე დაყრდნობით. 1976 წელს გადაეცა ჰიუგოს პრემია საუკეთესო დადგმისთვის, ხოლო მსახიობმა დონ ჯონსონმა Golden Scroll-ის დაჯილდოებაზე გაიმარჯვა საუკეთესო მსახიობის ნომინაციაში. მიუხედავად იმისა, რომ კომერციულად წარუმატებელი აღმოჩნდა, ის იქცა საკულტო ფილმად და დიდი გავლენა მოახდინა პოსტაპოკალიპტურ როლურ ვიდეო თამაშ „Fallout 3-ის შექმნაზე. 2013 წლის 6 აგვისტოს გამოვიდა ფილმის Blu-ray ვერსია. დონ ჯონსონი — ვიკი ტიმ მაკინტაირი (ხმა) — ვიკი სუზან ბენტონი — ქუილა ჯუნ ჰოლმზი ჯეისონ რობარდსი — ლუი კრედოკი ელვი მური — დოქტორი მური ჰელენ უინსტონი — მეც სმითი ჩარლზ მაკგროუ – მქაადგებელი ჰელ ბეილორი — მაიკლი რონ ფეინბერგი — ფელინი მაიკლ რუპერტი — გერი დონ კარტერი — კენი მაიკლ ჰერშმენი — რიჩარდი „ბიჭი და მისი ძაღლი“ „ბიჭი და მისი ძაღლი“ — კინოფილმების ინტერნეტ-მონაცემთა ბაზა (ინგლისური) „ბიჭი და მისი ძაღლი“ — Rotten Tomatoes „ბიჭი და მისი ძაღლი “ — Allmovie-ზე „ბიჭი და მისი ძაღლი “ — უფასო გადმოწერა ხელმისაწვდომია Internet Archive-დან ↑ A Boy and His Dog (1975). Rotten Tomatoes. Flixster. ციტირების თარიღი: 31 მარტი, 2016. ↑ Fiegel, Michael. (21 ივლისი, 2009) Junktown Dog. The Escapist. დაარქივებულია ორიგინალიდან — 2013-02-15. ციტირების თარიღი: 29 ივლისი, 2011. ↑ Blu-ray Review: A Boy and his Dog | High-Def Digest. Bluray.highdefdigest.com. ციტირების თარიღი: 2014-01-19.
ეზრა მთაწმიდელი

ეზრა მთაწმიდელი — XI საუკუნის ქართველი ჰიმნოგრაფი, ათონის ივერთა მონასტრის მოღვაწე. მას იოანე მთაწმიდლის სახელზე 1044-1074 წლებში შეუთხზავს საგალობელი, რომელშიც იოანესთან ერთად შექებულია მისი შვილი შვილი, ექვთიმე მთაწმიდელი. ჰიმნოგრაფს უსარგებლია გიორგი მთაწმიდლის ჰაგიოგრაფიული თხზულებით „იოანესა და ექვთიმეს ცხოვრება“, საიდანაც ამოუღია ფაქტობრივი მასალა, ცალკეული ფრაზები და მხატვრული სახეები. წმიდისა მამისა ჩუენისა იოანე ქართველისაჲ, რომელმან აღაშენა მთაწმიდას დიდი ლავრაჲ ქართველთაჲ (ავტორი) // ჩვენი საუნჯე ტ. 1, ძველი მწერლობა . - თბილისი, ნაკადული, 1960. კეკელიძე კ., ქართული ლიტერატურის ისტორია, ტ. 1, თბ., 1960. ონიანი შ., ქართული საბჭოთა ენციკლოპედია, ტ. 4, თბ., 1979. — გვ. 47. ჯღამაია ლ., ენციკლოპედია „საქართველო“, ტ. 2, თბ., 2012. — გვ. 566. ეზრა ათონელის (მთაწმინდელის) შემოქმედება
Stereopathetic Soulmanure

Stereopathetic Soulmanure — ამერიკელი ალტერნატიული როკ-მუსიკოს ბეკის მეორე სტუდიური ალბომი, რომელიც გამოვიდა 1994 წელს, ლეიბლზე Flipside, წამყვან ლეიბლზე Mellow Gold-ის გამოცემამდე ერთი კვირით ადრე. ალბომში შეიმჩნევა ხალხური მუსიკის გავლენა. იგი შედგენილია მუსიკოსის შინაური და საკონცერტო ჩანაწერებისგან, ასევე ხმოვანი კოლაჟებისგან და აბსტრაქტული ხმოვანი ეფექტებისგან. ამ ალბომში შეტანილი „Rowboat“ ჩაიწერა ჯონი კეშის მიერ, 1996 წლის ალბომისთვის Unchained. 2008 წლის ივლისისთვის აშშ-ში Stereopathetic Soulmanure გაყიდულია 146 000 ასლის ოდენობით. ყველა სიმღერის ავტორი — ბეკი, გარდა მითითებულისა. Stereopathetic Soulmanure საიტზე MusicBrainz ↑ სტივენ თომას ერლეუაინი. Stereopathic Soulmanure - Beck. AllMusic. ↑ CG: Artist 113. რობერტ კრისტგოუ. ↑ Beck: Album Guide. Rolling Stone. ციტირების თარიღი: 2012-09-12. ↑ Ask Billboard. Billboard (2008-07-18). დაარქივებულია ორიგინალიდან — 2008-08-01. ციტირების თარიღი: 2008-07-18.
კარტი, ფული და ორი ლულა

„კარტი, ფული და ორი ლულა“ (ინგლ. Lock, Stock and Two Smoking Barrels) — 1998 წლის ბრიტანული კრიმინალური კომედიური ფილმი, რომლის რეჟისორი და სცენარის ავტორია გაი რიჩი, პროდიუსერი – მეთიუ ვონი, ხოლო როლებს ასრულებენ ჯეისონ ფლემინგი, დექსტერ ფლეტჩერი, ნიკ მორანი, ჯეისონ სტეითემი, სტივენ მაკინტოში, ვინი ჯოუნსი და სტინგი. სიუჟეტი აღწერს ბანქოს ახალგაზრდა მოთამაშეს, რომელიც განგსტერ ჰარი ლონსდეილთან აგებს 500 000 გირვანქა სტერლინგს და ერთ კვირაში ეს თანხა უნდა გადასცეს. ამისთვის იგი, მეგობრებთან ერთად, გადაწყვიტავს გაქურდოს დამნაშავეთა სხვა ბანდა. ფილმმა რიჩის მოუპოვა მსოფლიო აღიარება. ამავე დროს, პოპულარულები გახდნენ მსახიობები ვინი ჯოუნსი (უელსის ეროვნული საფეხბურთო გუნდის ყოფილი მოთამაშე) და ჯეისონ სტეითემი, ყოფილი მოცურავე. 1.35 მილიონი აშშ დოლარის ბიუჯეტით, ფილმის შემოსავალმა 28 მილიონს გადააჭარბა. 2000 წელს აგრეთვე გამოვიდა ტელესერიალი „კარტი, ფული...“, რომელიც, საპილოტო ეპიზოდთან ერთად, შვიდ ეპიზოდს მოიცავს. „კარტი, ფული და ორი ლულა“ — კინოფილმების ინტერნეტ-მონაცემთა ბაზა (ინგლისური) „კარტი, ფული და ორი ლულა“ — Box Office Mojo-ზე „კარტი, ფული და ორი ლულა“ — Rotten Tomatoes „კარტი, ფული და ორი ლულა“ — Metacritic-ზე ↑ Lock, Stock and Two Smoking Barrels (18). British Board of Film Classification (22 June 1998). დაარქივებულია ორიგინალიდან — 30 ივნისი 2017. ციტირების თარიღი: 1 August 2013.
აგუა-დოსი

აგუა-დოსი (პორტ. Água Doce) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 847 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში. 2010 წლის მონაცემებით, მოსახლეობა 6 961 ადამიანს შეადგენდა, მოსახლეობის სიმჭიდროვე 5.3 კმ²-ზე. ფართობი 1 314 259 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
აროიუ-ტრინტა

აროიუ-ტრინტა (პორტ. Arroio Trinta) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 840 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში. 2010 წლის მონაცემებით, მოსახლეობა 3 502 ადამიანს შეადგენდა, მოსახლეობის სიმჭიდროვე 37.14 კმ²-ზე. ფართობი 94 301 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კასადორი

კასადორი (პორტ. Caçador) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 920 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში. 2010 წლის მონაცემებით, მოსახლეობა 70 762 ადამიანს შეადგენდა, მოსახლეობის სიმჭიდროვე 71.89 კმ²-ზე. ფართობი 984 285 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კალმონი

კალმონი (პორტ. Calmon) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 1 200 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში. 2010 წლის მონაცემებით, მოსახლეობა 3 387 ადამიანს შეადგენდა, მოსახლეობის სიმჭიდროვე 5.31 კმ²-ზე. ფართობი 638 178 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ვატიკანის გერბი

ვატიკანის გერბი წარმოადგენს წითელ ფარს, რომელზეც გამოსახულია ოქროს და ვერცხლის გასაღები პაპის ტიარის ქვეშ. გადაკვეთილი ოქროს და ვერცხლის გასაღები აღნიშნავენ სამოთხის გასაღებს, რომლებიც წმინდა პეტრესთვის არიან მინდობილნი. ტიარა შედგება სამი გვირგვინიდან და აღნიშნავს რომის პაპის სამ ფუნქციას: უმაღლესი მღვდელი, უმაღლესი მოძღვარი და უმაღლესი მასწავლებელი. ოქროს ჯვარი ტიარის თავზე აღნიშნავს ქრისტეს ჯვარცმას. ვიკისაწყობში არის გვერდი თემაზე: ვატიკანის გერბი Holy See Press Office--State of Vatican City Flag, Coat of Arms and Seal (official site) Text of the Fundamental Law of Vatican City State, including a reproduction of Annex B depicting the coat of arms of the state Papal Heraldry
კაპინზალი

კაპინზალი (პორტ. Capinzal) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 480 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში. 2010 წლის მონაცემებით, მოსახლეობა 20 769 ადამიანს შეადგენდა, მოსახლეობის სიმჭიდროვე 85.05 კმ²-ზე. ფართობი 244 200 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კატანდუვასი (სანტა-კატარინა)

კატანდუვასი (პორტ. Catanduvas) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 945 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში. 2010 წლის მონაცემებით, მოსახლეობა 9 555 ადამიანს შეადგენდა, მოსახლეობის სიმჭიდროვე 48.43 კმ²-ზე. ფართობი 197 297 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ერვალ-ველიუ

ერვალ-ველიუ (პორტ. Erval Velho) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 674 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში. 2010 წლის მონაცემებით, მოსახლეობა 4 352 ადამიანს შეადგენდა, მოსახლეობის სიმჭიდროვე 20.99 კმ²-ზე. ფართობი 207 359 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ფრაიბურგუ

ფრაიბურგუ (პორტ. Fraiburgo) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 1 048 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში. 2010 წლის მონაცემებით, მოსახლეობა 34 553 ადამიანს შეადგენდა, მოსახლეობის სიმჭიდროვე 63.07 კმ²-ზე. ფართობი 547 854 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ერვალ-დ’უესტი

ერვალ-დ'უესტი (პორტ. Herval d'Oeste) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 523 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში. 2010 წლის მონაცემებით, მოსახლეობა 21 239 ადამიანს შეადგენდა, მოსახლეობის სიმჭიდროვე 97.73 კმ²-ზე. ფართობი 217 334 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
იბიანი

იბიანი (პორტ. Ibiam) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 724 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში. 2010 წლის მონაცემებით, მოსახლეობა 1 945 ადამიანს შეადგენდა, მოსახლეობის სიმჭიდროვე 13.26 კმ²-ზე. ფართობი 146 715 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა